CELEX: C2006/010/58
Language: sl
Date: 2006-01-14 00:00:00
Title: Zadeva T-406/05: Tožba, vložena  9. novembra 2005  — Cavallaro proti Komisiji

14.1.2006   
            
            
               SL
            
            
               Uradni list Evropske unije
            
            
               C 10/30
            
         Tožba, vložena 9. novembra 2005 — Cavallaro proti Komisiji
   (Zadeva T-406/05)
   (2006/C 10/58)
   Jezik postopka: italijanščina
   Stranke
   
      Tožeča stranka: Alessandro Cavallaro (Rim, Italija) (Zastopnik: Carlo Forte, avvocato)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti odločbe Organa, pristojnega za imenovanja, z dne 10. avgusta 2005, ADMIN.B.2-ABF/adm-D(05)18560;
            
         
               —
            
            
               podredno, ponovno odprtje rokov za vložitev tožbe za razglasitev ničnosti odločb ADMIN-B-3, št. 10577 z dne 27. februarja 2002 in št. 53089 z dne 14. novembra 2002;
            
         
               —
            
            
               podredno, če ne bi bilo ugodeno prejšnjemu predlogu, ugotovitev, da je dopusten ugovor nezakonitosti, ki meri na to, da se ugotovi, da odločbi ADMIN-B-3, št. 10577 z dne 27. februarja 2002 in št. 53089 z dne 14. novembra 2002, s katerimi se toženi stranki priznava pravica do izplačila izselitvenega dodatka od 1. decembra 2001 za celotno obdobje službovanja pri Evropski komisiji v Bruslju, vključno z zapadlimi zneski in obrestmi, nista veljavni;
            
         
               —
            
            
               naložitev plačila stroškov toženi stranki.
            
         Tožbeni razlogi in bistvene trditve
   Tožeča stranka v tej zadevi izpodbija odločbo Organa, pristojnega za imenovanja, z dne 10. avgusta 2005, s katero ji je bil zavrnjen dodatek iz člena 4 Priloge VII h Kadrovskim predpisom uradnikov Evropskih skupnosti, in zahteva, da se ji prizna plačilo tega dodatka od 1. marca 2005 za celotno obdobje službovanja pri Predstavništvu Komisije v Rimu.
   Glede tega opozarja, da ji je isti organ že leta 2002 takoj po tem, ko se je zaposlila pri Komisiji, zavrnil dodatek za izselitev v višini 16 %, s trditvijo, da je tožeča stranka v referenčnem obdobju za izračun 5 let iz člena 4(1)(a), druga alinea, Priloge VII h Kadrovskim predpisom, opravljala svojo poklicno dejavnost v Bruslju.
   Tožeča stranka je bila nato premeščena na sedež Predstavništva Komisije v Rimu in je ponovno od tožene stranke zahtevala isti dodatek. Ta tožba je uperjena proti odločbi, s katero je bila ta nova zahteva zavrnjena.
   
               —
            
            
               V utemeljitev svojih trditev tožeča stranka uveljavlja nepravilno uporabo člena 4(1)(b) Kadrovskih predpisov
            
         
               —
            
            
               in protislovje v obrazložitvi ter zmotno ugotovitev dejanskega stanja v zvezi z dokumentacijo za obdobje od 1990 do 1995. Glede tega tožeča stranka poudarja, da je od 1990 do 1995 živela izven Italije in da med letoma 1992 in 1995 ni študirala v Italiji. V vsakem primeru naj bi bile trditve Komisije v izpodbijani odločbi v nasprotju s trditvami v odločbah iz leta 2002.
            
         
               —
            
            
               in protislovje v obrazložitvi v zvezi z domnevo, da je tožeča stranka od julija 1990 do julija 1995 živela v Italiji. Glede tega navaja, da naj sama izjava tožeče stranke, ki jo je dala takrat, ko je delala kot pomožni uslužbenec, in sicer, da bi morala biti za njen kraj zaposlitve določena Ariccia, v Italiji, ne bi bila zadosten dokaz za njen namen, da v tem kraju ohrani neprekinjenost svojih življenjskih navad in razvoja običajnih družbenih odnosov.